text: Vi er der direkte! - Fra Horsens Middelalderfestival
  30 august 2014 kl. 14.30
  For anden aften i streg sender vi i aften en halv time fra en festival her i regionen. I aften er det fra Middelalderfestivalen i Horsens.
  For 20. år i træk inviterer Horsens indenfor til Europæisk Middelalderfestival. Det foregår i Fængslet, hvor vært Thomas Lee Christensen vil tage seerne med på en rejse mere end 500 år tilbage i tiden.
  I det 30 minutter lange program kommer vi blandt andet nærmere en stor udstilling af kopier og genstande fra Ringenes Herre og Hobitten-filmene.
  Derudover skal en falkoner gøre seerne klogere på høge og falke og så kommer vi også med til et vaskeægte middelalderbryllup.
  Det og meget mere på TV SYD+ i aften i forlængelse af nyhedsudsendelsen kl 19.30.
  